Saitualah SDRF meeting nei,"686/2024-2025 Dated Saitual the 5th June, 2024: Vawiin khan Saitual DC conference Hall ah State Disaster response Fund meting chu Dr Lalngura Tlau,  Saitual Bawrhsap leh District Disaster Management Authority Chairman hovin neih a ni a, line department aiawhte an tel tha hle. Meeting Chairman Dr Lalngura Tlau chuan tun hnaiah Mizoram ah khuarel chhiatna a thlen nual avangin puihna mamawh tamtak an lo kal tawh thu a sawi a. Amaherawhchu tanpuina pek chhuah dan hi SDRF norms anga pek chhuah a nih loh chuan report leh hunah buaina a awm theih thin avangin a theih chin chin ah SDRF norms anga kalpui a tul thu a sawi. Vawiin thutkhawmna ahhian line department te chuan an harsatna hrang hrang te an tarlang a. Heng zingah hian in leh lo chhia leh inkalpawhna ruah leh leimin in a tihchhiat te, PHE Department in an tui pump na khawl tuiin a chim avanga khawl thenkhat chu ala function rih loh avanga an harsatna tawh te, Fishery Department lama fish seed farm leh lawng chhia chungchang te, Agriculture land tuiin a chim te leh harsatna lian tham dang department dang te atanga an tawh te a tel a ni. Dr Lalngura Tlau chuan fur a hnai chho a line department te nen an thawhho that a ngai hle a ni tiin, DM Act 2005 hnuaia thuneihna a neih angin Zonal Officer pawh ruat belh a tul a tih thu a sawi bawk. Attachment Loading attachment...",Dated: 5 th Jun 24 4:55 PM,https://dipr.mizoram.gov.in/post/saitualah-sdrf-meeting-nei